En av de viktigste begrepene i informatikk er hvordan man skal definere nye kommandoer. Hvordan
legge til dine egne ord til et programmeringsspråk. De fleste programmeringsspråk har bare ca 100
ord eller kommandoer. Og egentlig ligger kunsten og magien i å definere dine egne nye ord ut
fra disse byggesteinene. Vi gjør dette hele tiden i idrett. For eksempel, i basketball,
starter du med å lære å drible, hvordan du gjør en layup, hvordan ta en retur. Når du har
lært disse virkelig grunnleggende trekkene, lærer du nye bevegelser og setter sammen disse bygge-
klossene, slik som "plukk opp og vend" eller "pass og gå." Deretter kan du gå videre til et mer
avansert spill. Og når du lærer det spillet og gir det et navn, vet alle på laget
hvordan det gjøres. Tilsvarende, når du har lært en datamaskin hvordan en handling utføres en gang
ved hjelp av en sekvens av kommandoer, kan du lage ditt eget navn for handlingen, så det er lett
å gjenta det senere. Når du definerer din egen kommando og gir den et navn, får du det som kalles
en funksjon. Når du programmerer med brikker, ville du bruke funksjoner hvis det finnes et sett
med handlinger du ønsker å bruke mange ganger. For eksempel, du har skrevet kode for å lage
en firkant. Du kan definere dette som en funksjon kalt "lag en firkant." Nå har du en ny
brikke som du kan bruke flere ganger for å opprette flere firkanter. En rekke enkle former kan
brukes til å lage mer komplekse mønstre. I den neste oppgaven, er den koden du skrev nylig
for å lage en sirkel tilgjengelig for deg som en ny funksjon som kan lage sirkler i forskjellige
størrelser. Kan du bruke den til å hjelpe Elsa med å skape intrikate og vakre mønstre i snøen?
Teksting av Amara.org community